Den Vest-Sjællandske Avis, 1828-09-16
Der er ingen Bulletin ankommen fra Krigsskuepladsen. Men der skrives fra Bucharest under 24de August: at man erfarer fra Krajova under 20de, at Seraskier en af Viddin er, efterat han havde erholdet en Forstærkning af 12,000 Mand, gaaet over Donau ved Kalafat, og har angrebet det Russiske Corps under Gen. Geismar. Endskiøndt Generalen havde forskandset sig i sin Leier saa maatte han dog opgive alle sine Forraad vige for Overmagten og trække sig tilbage til Krajova hvor Skræk og Forfærdelse bemægtigede sig alle Gemytter. Russerne trak imidlertid alle disponible Tropper til sig og tvang derved Tyrkerne til at retirere; imidlertid ere dog ikke Bekymringerne hævede fordi den Russiske Armee er saa svag paa dette Punkt. General Geis mar har indberettet, hvad der er passeret, til Jassy, især da dette Angreb fandt Sted paa samme Tid, som Garnisonen i Gjorgevo- og Silistrig gjorde Udfald, men 30,000 Mand Forstærknings Tropper ere paa Marschen og kunne ankomme til Bucharest den 6te September. Det hedder at det er lykkedes Tyrkerne førstegang at sprænge en Russisk Carree ved et Udfald fra Silistria; Bombardement paa denne Stad synes ikke at have fundet Sted indtil den 20de og Communicationen var endnu aaben imellem Silistria og Viddin. Den Tyrkiske Garnison i Gjorgevo har gjort flere Udfald, men er stedse bleven slaget tilbage af Russerne. Det Scherbatovske Corps skal være bestemt at beleire Donaufæstningerne med større Alvorlighed end tilforn, hvorimod det 6te Armeecorps under Gen. Roth skal være bestemt til at støde til Hovedarmeen. - En regelmæssig Communication bliver aabnet imellem Odessa og Anapa, hvorved man der i 14 Dage kan faae Efterretning fra de Persiske Grændser. Det Franske Blad Messager siger: at alle Administrationsgrene i det Russiske Rige have faaet et nyt Sving siden Keiser Nicolaus Thronbestigelse. Alle Misbrug blive opsøgte og udryddede. Jndustrien hæver sig, Handelen opmuntres og selv midt under Krigen forsømmer Regenten ingen Leilighed for at betrygge sine Nationers Vel, saa at de bestandig kunne have Fredens billede for Øinene, og ikke skulle savne hans Fraværelse. – Dette samme halvofficielle Blad giendriver andre Blades Yttringer og Enropas diplomatiske Stilling og Misforstaaelserne imellem det Franske og det Østerrigske og Engelske Cabinet. befæstningen af Grenoble, siger det, bliver allene foretaget ifølge de bemærkninger, som ere gjorte i Kammerne og vore Fæstningers Tilstand. Alt hvad der er fortalt om en of- og defensiv Tractat imellem Østerrige og Sardinien, om Stipulationer imod Prinsen af Carignans Rettigheder, som skulle være indførte i Hertugen af Mo denas Ægteskabskontrakt, om Besættelsen af Piemontesiske og andre Fæstninger ved Østerrigske Tropper, ja selv om Østerrigs Fordringer paa den Sardinske Trone blive erklærede for aldeles ugrundede. Man berolige sig, Frankerige er ikke nødt til i en Hast at sætte sine Casteller i en bedre Forsvarstilstand. Østerrige vil ligesaa lidet som England fierne sig fra det almindelige Politiske System, som er blevet indført i Europa ved Restaurationens store Begivenheder. - Den Østerrigske Lystleir ved Traiskirken bestaaer af 37000 Mand, og skal vedvare fra den 9de til den 24de Septbr. Den unge Napoleon Hertugen af Reichstadt har førstegang i sin militaire Uniform aflagt Visiter hos den Keiserlige Familie og hos Præsidenten for Hofkrigsraadet Fyrsten af Hohenzollern.